Norwegians nye flyrute til London blev mandag skudt i gang af Thomas Augustinussen.

AaB?s anfører Thomas Augustinussen skød mandag Norwegians nye flyrute mellem Aalborg og London i gang. AaB anføreren sendte en fodbold hen over den røde snor ved gaten i Aalborg Lufthavn, og så var ruten indviet. Thomas Augustinussen har selv familie i London. På den nye London-rute flyves hver dag undtagen om lørdagen. Nordjyderne kan komme af sted til London fra priser der starter ved 199 kr. Lufthavnsdirektør Søren Svendsen glædede sig over en flot start på London-ruten, så rigtig mange nordjyder kan opleve Londons mange attraktioner - og måske også britisk fodbold. - Vi regner også med at få mange englændere til Aalborg for at se rigtig fodbold, siger Søren Svendsen.